BGT มาแล้ว! ไตรมาสแรกพลิกกำไร หลังยอดขายสินค้าสูง
BGT มาแล้ว! ไตรมาสแรกพลิกกำไร 4.61 ล้านบาท หลังยอดขายสินค้าสูง เทียบกับช่วงเดียวกันของปีก่อนที่มีผลขาดทุนสุทธิ 11.79 ล้านบาท
14 พ.ค. 2558

บริษัท บีจีที คอร์ปอเรชั่น จำกัด (มหาชน) หรือ BGT รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีกำไรสุทธิ 4.61 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 11.79 ล้านบาท หรือขาดทุนสุทธิ 0.03 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีรายได้จากการขายเพิ่มขึ้นจากการนำเสนอสินค้าที่มีความหลากหลายมากขึ้น รวมถึงการเพิ่มสัดส่วนการขายผลิตภัณฑ์ที่มีอัตรากำไรสูง และควบคุมการจัดซื้อสินค้าให้มีประสิทธิภาพ